SET50 DW วอลุ่มเทรดสูงต่อเนื่องในรอบ 4 วันที่ผ่านมา
SET50 Put ปรับตัวขึ้นต่อเนื่องหลังจากดัชนีหลักทรัพย์อ้างอิงปรับตัวลงอีกวัน
29 พ.ค. 2558

บล.แมคควอรี กล่าวว่า SET50 Put ปรับตัวขึ้นต่อเนื่องหลังจากดัชนีหลักทรัพย์อ้างอิงปรับตัวลงอีกวัน โดย ณ วันที่ 28 พ.ค. 58 ดัชนีราคา SET50 Index ปิดที่ระดับ 985.15 จุด ลดลง 22.53 จุด จากระดับปิด 1007.68 จุด ในวันที่ 22 พ.ค. 58 หรือคิดเป็น -2.2% ซึ่งส่งผลให้ SET50 Put ปรับตัวขึ้นแข็งแกร่ง เช่น S5028P1506B +25.5% S5028P1509A +12.9% เป็นต้น
ขณะที่นักลงทุนเทรด SET50 Call หนาแน่น โดยปริมาณการซื้อขายส่วนใหญ่อยู่ใน DW ที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี เช่น S5028P1506A เป็นต้น ส่วนทางด้านการซื้อขาย DW บนหุ้นรายตัว นักลงทุนให้ความสนใจ DW กระจายในหลายกลุ่มหลักทรัพย์ แต่ยังคงเป็นหุ้นอ้างอิงเดิมๆที่เคลื่อนไหวผันผวนระหว่างวัน โดย DW28 ที่เกี่ยวข้องได้แก่ PTT28C1510A, TPIP28C1509A, TRUE28C1509B และ IVL28C1509A เป็นต้น
ทั้งนี้ Call DW บนหุ้น IVL ปรับตัวขึ้นแข็งแกร่งตามหุ้นอ้างอิงที่มีแรงซื้อเข้ามาหนาแน่นในช่วงบ่ายของการซื้อขาย หลังจากมีข่าวว่า MCSI จะปรับน้ำหนักการลงทุนในหุ้นอ้างอิงดังกล่าว โดย IVL ปิดปรับตัวขึ้น +5.0% ส่งผลให้ IVL28C1509A +26.7% และ IVL28C1511A +15.7% ตามลำดับ นอกจากนี้ ยังมี Call DW บนหุ้น TPIPL ที่ปรับตัวขึ้นวานนี้ เช่นกัน ตัวอย่าง DW28 เช่น TPIP28C1506A +16.0% TPIP28C1509B +8.3% และ TPIP28C1510A +5.7% เทียบกับหุ้นอ้างอิงที่ปรับตัวขึ้น +2.3%
อย่างไรก็ตาม หุ้นอ้างอิงส่วนใหญ่ปิดลบ ส่งผลให้ Put DW ปรับตัวขึ้นโดยเฉพาะกลุ่มธนาคาร ตัวอย่างเช่น SCB28P1506A +3.4% เทียบกับหุ้นอ้างอิงที่ปรับตัวลง -0.6% และ KBAN28P1511A +2.7% เทียบกับหุ้นอ้างอิงที่ปรับตัวลง -0.8% ตามลำดับ
สำหรับข้อมูลการซื้อขาย DW28 ณ สิ้นวัน พบว่านักลงทุนขายสุทธิทั้ง SET50 Call และ SET50 Put นำโดย S5028C1506A 2.5 ล้านหน่วย S5028P1506A 2.2 ล้านหน่วย และมีแรงขายสุทธิใน KBAN28C1510A 2.6  ล้านหน่วย ขณะที่แรงซื้อสุทธิอยู่ในกลุ่ม Call DW หุ้นพลังงานและธนาคาร นำโดย PTT28C1510A 2.3 ล้านหน่วย KTB28C1510A 1.4 ล้านหน่วย และ BANP28C1510A 1.2 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,508.85 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,002.40 ล้านบาท
คิดเป็น 3.2%  